作者：吴泳
词牌/韵律：洞庭春色・沁园春

paragraphs: 金柝声中，铁衣影里，仍旧上元。
况银花亸鬓，看承春色，蜡珠照坐，暖熟丰年。
宝月分明无缺玷，须洗尽黄云别看天。
无限意，且平开莲浦，小作桃源。
灯花夜来有喜，捷书便驰至军前。
响乐棚高处，何妨颂圣，体筵侧傍，仍与中贤。
不会山人行乐意，道刚把风花作事权。
言不尽，倩梅吹汉曲，莺答虞弦。